L 145/24
(23)
BG
Официален вестник на Европейския съюз
24.5.2022 г.
По време на разследвания период в рамките на първоначалното разследване в ЕС бяха добавени около 2 600 MW нови мощности за вятърна електроенергия от разположени в морето съоръжения.
Една разположена в морето вятърна турбина с мощност 8 MW използва 60 тона ТСВ за трите лопатки.
Съответно през 2018 г. за разположените в морето съоръжения на ЕС-28 са били необходими приблизително 19 958 тона ТСВ, а за същите съоръжения на ЕС-27 — около 10 118 тона. 3.2.
Египет
(24)
През 2018 г. не е имало внос от Египет при режим активно усъвършенстване.
Като страна по Паневросредиземно­ морската конвенция Египет се ползва от преференциално тарифно третиране.
Вносът на ТСВ от Египет съответно подлежи на 0 % преференциални мита в сравнение с митата за НОН в размер на 5—7 %.
От това следва, че през 2018 г. не е имало икономическа обосновка за страните да внасят ТСВ от Египет при режим активно усъвършенстване.
(25)
В отговора на въпросника SGRE посочи, че по време на разследвания период не е внасяло от Египет ТСВ, предназначени за използване в рамките на континенталния шелф или изключителната икономическа зона.
Vestas не предостави отговор на въпросника, който да изясни този въпрос.
В това отношение Комисията отбеляза, че още по време на първоначалното разследване Vestas не е посочило отделно вноса с произход от Египет.
Въз основа обаче на информацията, предоставена при първоначалното разследване, и по-специално на данните, предоставени пряко от египетските износители, Vestas е внасяло значителни количества ТСВ от Египет при обичайния режим, възлизащи на 5 % до 8 % от вноса в ЕС-28 и на 2 % до 5 % от потреблението (13) в ЕС-28.
Тези дялове биха били значително по-високи пропорционално спрямо данните за ЕС-27.
(26)
В същото време Vestas е разполагало със значителни нови разположени в морето съоръжения в ЕС през 2018 г., което представлява 30—50 % от всички такива нови съоръжения в ЕС-28 и ЕС-27.
Това показва, че по време на разследвания период в рамките на първоначалното разследване са били въведени значителни количества египетски ТСВ в континенталния шелф или изключителната икономическа зона.
В досието няма информация, която да противоречи на това заключение.
(27)
Това заключение се подкрепя допълнително от факта, че вносът на ТСВ с произход от Египет е осъществен непосредствено след налагането на мерките при режим активно усъвършенстване (над 230 тона през втората половина на 2020 г.).
(28)
Поради това, въз основа на наличните доказателства, Комисията стигна до заключението, че от Египет са въведени значителни количества в континенталния шелф или изключителната икономическа зона, което е допринесло за вредата, която вече е била установена при първоначалното разследване. 3.3.
КНР
(29)
През 2018 г. обемът на вноса на ТСВ от Китай при режим активно усъвършенстване е възлизал на 5 343 тона.
От тях вносът на държавите членки с разположени в морето съоръжения възлиза на 4 835 тона, 15 % от които са делът на Обединеното кралство.
(30)
В отговор на въпросника SGRE докладва за внос на ТСВ от КНР в континенталния шелф или изключителната икономическа зона на Съюза, осъществен както при режим активно усъвършенстване, така и при обичайния режим.
Количествата при режим активно усъвършенстване само за ЕС-27 са представлявали между 1 % и 3 % от общото потребление на ТСВ на ЕС-28 и между 4 % и 7 % от общия внос на ТСВ на ЕС-28 през разследвания период (14).
Това означава, че делът от вноса, както и от потреблението на ЕС-27 ще бъде дори по-голям.
Тъй като тези количества са над нивата de minimis, сами по себе си те са достатъчно значителни, за да причинят вреда и съответно да допринесат за вече установената при първоначалното разследване вреда.
Освен това Комисията припомни, че анализът на вредата при първоначалното разследване е направен чрез кумулиране на вноса от Египет и от КНР.
Следователно всяко увеличение на вноса, насочен към континенталния шелф или изключителната икономическа зона, може само допълнително да допринесе за вредата, установена при първоначалното разследване. 4.
РАЗГЛАСЯВАНЕ
(31)
Страните бяха информирани за основните факти и съображения, въз основа на които се предвижда обхватът на мерките да се разшири по отношение на определени тъкани от тъкàни и/или прошити стъклени влакна с произход от КНР и Египет, така че те да се прилагат и за континенталния шелф или изключителната икономическа зона.
Беше им предоставен и срок, в който те имаха възможност да представят коментарите си след разгласяването.
(13) От съображения за поверителност са посочени диапазони.
(14) От съображения за поверителност са посочени диапазони.